Бунёди миллии иҷтимоии маблағгузории Тоҷикистон

Лоиҳаи таҳкими устувории иҷтимоӣ-иқтисодӣ

(ЛТУИИ)

## **НАҚШАИ РУШДИ ДЕҲА**

Деҳа: *Файзобод*

Ҷамоат: *Даҳана*

Шаҳр: *Кӯлоб*

Минтақа:  *Хатлон*

“\_\_\_” \_\_\_\_\_\_\_\_\_\_\_\_ 20\_\_\_ year.

**Давраи тадқиқот:** *аз 04.05.2022 то 06.05.2022*

**Тадқиқотчиён:** *Нилуфари Искандаршо ва Раҳимов Саӣмаҳмуд*

**Асоси интихоби ҷомеа барои арзёбии муштараки минтақаҳои деҳот.**

1. **Мақсад**: Гузаронидани тадқиқот дар сатҳи ҷомеа барои муайян кардани хусусиятҳои иҷтимоӣ, иқтисодӣ, институтсионалии ҷомеа, инчунин таҳлил ва муайян кардани сабабҳои камбизоатӣ, интихоб ва афзалият додани ҷомеа, инчунин роҳҳои ҳалли мушкилоти онҳо барои татбиқи минбаъдаи зерлоиҳа.
2. **Вазифаҳо:**

1. Муайян намудани сатҳи зиндагии аҳолии маҳалла тавассути таҳлилу арзёбӣ:

* Мавҷудияти инфрасохтори иҷтимоӣ-иқтисодӣ;
* Фавти кӯдакон ва сатҳи бемориҳои сироятӣ;
* Мавҷудияти табақаи осебпазири аҳолӣ дар ҷомеа: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд;
* Дараҷаи шуғл, манбаъҳо ва сатҳи даромад;
* Сабабҳо ва сатҳи бекорӣ дар ҷомеа;
* Самтҳои асосии хароҷот дар асоси буҷети солонаи оила;
* Нишондиҳандаҳои камбизоатӣ ва гурӯҳбандии ҷомеаҳо аз рӯи сатҳи зиндагӣ.

2. Муайян кардани дараҷаи ягонагии сокинони ҷомеа ва/ё ихтилофҳои дохилии онҳо;

3. Муайян намудани масъалаҳои афзалиятноки ҷомеа;

4. Таҳлили захираҳо, имкониятҳо ва тайёрии аҳолӣ дар маҳалҳо барои ба ҳалли масъалаҳои иҷтимоӣ ва ҷалб намудани онҳо;

5. Арзёбии иқтидори институтсионалии ҷомеа ва роҳбарони он;

6. Муайян кардани дараҷаи иштироки ҷомеа ва қобилият дар пойдории лоиҳа;

7. Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.

8. Муайян намудани нерӯ ва нақши мақомоти ҳокимияти маҳаллӣ дар ҳалли проблемаҳои иҷтимоӣ;

9. Таҳияи нақшаи амалии ҷомеа.

# **I. Тавсифҳои умумӣ:**

* 1. Ҷомеа: (Тавсифи ҷойгиршавии ҷуғрофии деҳа, пешниҳоди маълумоти демографӣ дар бораи деҳа, маълумоти пурра дар бораи гурӯҳҳои осебпазир, истифода аз маълумот аз тадқиқоти минтақавӣ).

|  |  |  |  |
| --- | --- | --- | --- |
| № б/т | Маълумот | Ченак | Нишондиҳанда |
| 1 | Ҷойгиршавии ҷуғрофӣ |  | *Деҳаи Файзобод дар қисмати шимолу ғарбии ҷамоати Даҳана ва шаҳри Кӯлоб ҷойгир шудааст.* |
| 2 | Шумораи хонаводаҳо | оила | *139* |
| 3 | Шумораи аҳолӣ | нафар | *1199* |
|  | аз он ҷумла: Мардҳо | нафар | *583* |
|  | Занҳо | нафар | *616* |
| 4 | Ҳайати этникӣ: Тоҷикон | нафар | *1199* |
|  | Ӯзбекҳо | нафар | *0* |
|  | Русҳо | нафар | *0* |
| 5 | Шумораи муҳоҷирони меҳнатӣ | нафар | *40* |
| 6 | Шумораи маъюбон | нафар | *43* |
| 7 | Шумораи оилаҳои бесаробон | оила | *13* |

* 1. Тавсифи ҳудуд: (Пешниҳоди харита-схемаи минтақа, ки аз ҷониби худи сокинон тартиб дода шудааст, бо нишон додани ҷойгиршавии объектҳои асосии инфрасохтори иҷтимоӣ-иқтисодӣ).

*Деҳаи Файзобод қисмати шимолу ғарбии ҷамоати Даҳана ва шаҳри Кӯлоб ҷойгир шудааст, атрофи деҳаро заминҳои кишоварзии деҳаҳои Калот, Анваробод ва Бешкаппа ишғол кардаанд.*

*Бунгоҳи тиббӣ*

*Мағозаҳо*

* 1. Тамоюлҳои рушди инфрасохтор: (Дар ин бахш дар бораи таърихи ҷомеа ва тамоюли рушди инфрасохтори иҷтимоӣ ва иқтисодии деҳа маълумот дода мешавад).

*Деҳаи Файзобод дар ҳайати дигар деҳаҳои ҷамоати Даҳана соли 1930 таъсис ёфтааст. Аҳолии муқимии деҳаи Файзобод асосан ба кишоварзӣ, зироаткорию, боғдорӣ ва чорвопарварӣ машғул ҳастанд. Дар давоми 92 соли мавҷудияти ҷомеаи деҳаи Файзобод аз даврони собиқ Иттиҳоди Шӯравӣ ва давоми 30 соли истиқлолияти Ҷумҳурии Тоҷикистон дар деҳа иншоотҳои зерини иҷтимоию инфрасохторӣ сохта ба истифода дода шудааст.*

|  |  |  |  |
| --- | --- | --- | --- |
| № б/т | Инфрасохтор | Шароит | Соли таъсис |
| *1* | *Бунгоҳи тиббӣ* | *Пурра фаъолият мекунад ба таъмир ва асбобҳои кори ниёз дорад.* | *2020* |
| *2* | *Системаи хати оби нӯшокӣ* | *Пурра фаъолият мекунад ба корҳои таъмири ниёз дорад.* | *2017* |
| *3* | *Системаи барқтаъминкунӣ* | *Фаъолият дорад, ба таъмири асосӣ ниёз дорад.* | *1975* |
| *4* | *Роҳҳои дохили деҳа* | *Роҳҳои дохилии деҳа асосан замини ё сангрез ҳастанд.* | *1970* |
| *5* | *Кӯпрук* | *Коршоям аст ба таъмир ниёз дорад.* | *1970* |

**II. Таҳлили сатҳи зиндагии аҳолии деҳа*.*** *(Маълумоте, ки аз ҷомеа гирифта шудааст, пешниҳод кунед. Ҳар як унсур бояд таҳлили иттилооти гирифташударо инъикос кунад ва бо омор тасдиқ карда шавад).*

* 1. Мавҷудияти инфрасохтори иҷтимоӣ-иқтисодӣ; (Вазъиятро тавсиф намуда, ба ҳар як инфрасохтори мавҷуда баҳо диҳед, талаботи ҷомеаро ба навъҳои нави хизматрасонӣ, дараҷа ва сифати таъсири инфрасохтор ба сатҳи зиндагии аҳолӣ нишон диҳед.).

|  |  |  |
| --- | --- | --- |
| № б/т | Инфрасохтори мавҷуда | Шарҳ |
| *1* | *Бунгоҳи тиббӣ* | *Бунгоҳи тиббии деҳаи Файзобод соли 2020 сохта ба истифода дода шудааст, Бинои бунгоҳи тиббӣ дар ҳолати хуби истифодабари қарор дорад, таҷҳизот ва дигар лавозимоти кори табибон намерасанд.* |
| *2* | *Системаи хати оби нӯшок* | *Оби нӯшокӣ дар хонаҳои истиқоматии сокинони деҳаи Файзобод таъмин карда шудааст. Аҳоли аз як сарчашма ба оби ошомиданӣ, ки соли 2017 сохта ба истифода дода шуда буд таъмин карда мешаванд. Таъмини оби нӯшокӣ ба хонаводаҳои деҳаи Файзобод қаноатбахш мебошад.* |
| *3* | *Системаи барқтаъминкунӣ* | *Ҳама хонаводаҳои деҳи Файзобод ба барқи доимӣ пайваст ҳастанд. Системаи таъмини барқ дар ҳолати кори қарор дорад, ин система солҳои зиёд истифода шуда бисёр таъмирталаб шудааст, ҳолати 16 адад симчубҳо ва зиёда аз 1200 метр ноқилҳои барқӣ ба иваз кардан эҳтиёҷ доранд. Ҳама кӯчаҳои деҳа ба чароғонкунони эҳтиёҷ доранд.* |
| *4* | *Роҳҳои дохили деҳа* | *Ҳама роҳҳои дохилии деҳаи Файзобод сангрез ё замини ҳастанд. Ҳолати роҳҳои дохилии деҳа бад мебошанд, шароити рафтуомади сокинони деҳа дар фасли замистону баҳор аз ҳисоби кулмакҳои болои роҳ ва лой мушкил мешавад. Дар фасли тобистону тирамоҳ аз ҳисоби чангу ғубори болои роҳҳо тозагӣ ва ҳолати санитарии деҳа бад мешавад. Дар ҳарду ҳолат роҳҳои дохилии деҳа ба шароити зиндагонии сокинонаш ва дигар мусофирон таъсири манфи мерасонад. Роҳҳои дохили деҳаи Файзобод ба асфалтпӯш кардан эҳтиёҷ доранд.* |
| *5* | *Кӯпрук* | *Пурра фаъолият мекунад ба таъмир ниёз дорад.* |

Эҳтиёҷот ба хизматрасониҳои нави инфрасохторӣ

|  |  |  |
| --- | --- | --- |
| № б/т | Инфрасохтори нави нақшавӣ | Дараҷаи таъсири инфросохтори нав ба сатҳи зиндагии мардум |
| *1* | *Сохтмони мактаби ибтидоӣ дар деҳа* | *Сокинони деҳаи Файзобод соҳиби бинои мактаби наву замонавӣ, дорои ҳама шароити таълимӣ мешаванд. Барои омӯзгорони ҷавон ҷойхои нави кори пайдо мешавад. Хонандагон ба хусус хӯрдсолон аз азоби ҷисмонӣ, рафтуомад то деҳаи ҳамсоя халос мешаванд. Шароити таълиму тарбия дар муассисаи таълимӣ хуб мешавад. Сатҳи донишомӯзии хонандагон боло меравад.* |
| *2* | *Сохтмони роҳҳои дохилии деҳа* | *Аҳоли аз роҳи асфалтпӯш истифода мебаранд. Шароити рафтуомади сокинон ва воситаҳои нақлиёт дар дохили деҳа хуб мешавад. Ҳолати санитарӣ-гигиенӣ дар деҳа боло меравад. Сарфаи маблағҳои пуии хонаводаҳоаз ҳисоби беҳтар шудани шароити роҳҳо.* |
| *3* | *Сохтмони майдончаи варзишӣ* | *Сокинони деҳа соҳиби майдончаи варзишии замонавӣ мешаванд, ҷавонписарон ба варзиш машғул шуда аз корҳои беҳуда дӯр мешаванд. Солимии ҷомеа таъмин мегардад.* |
| *4* | *Сохтмони боғчаи бачагона* | *Деҳа соҳиби боғчаи бачагона мешавад, шароити тарбия ва нигоҳубини кӯдакони хӯрдсол муҳайё мешавад. Кӯдакони хӯрдсол ба таълиму тарбия фаро гирифта мешаванд. Волидайни кӯдакони хӯрдсол шароити ба кор баромаданро пайдо мекунанд.* |
| *5* | *Корхонаҳои хурди соҳибкорӣ* | *Ташкили ҷойҳои нави корӣ барои занҳо ва ҷавонон, даромади пулӣ ба хонаводаҳо, ғанӣ гардонидани бозорҳои дохилӣ бо молу маҳсулоти истеҳсоли ватанӣ. кам шудани шумораи муҳоҷирони меҳнатӣ ва бекорон, таъсир ба сатҳи камбизоатии аҳолӣ* |

* 1. Фавти кӯдакон, сатҳ ва сабабҳои бемориҳои сироятӣ; (Пешниҳоди маълумоти аз ҷомеа гирифташуда дар бораи сабабҳои эҳтимолии сатҳи баланди бемориҳои сироятӣ, эпидемияҳо ва марги кӯдакон ва модарон).

|  |  |  |  |
| --- | --- | --- | --- |
| № б/т | Номгӯи бемориҳои сироятӣ | Шумораи фавтидагон дар 2 соли охир | Сабабҳои  бемориҳо |
| *1* | *Бемории шадиди рудаву меъда* | *-* | *Риоя накардани гигиенаи шахсӣ* |
| *2* | *Бемории шадиди роҳҳои нафас* | *-* | *Аз ҳисоби вирус, аз шахси бемор ба шахси солим гузаштани касал, шамолхӯрӣ* |
| *3* | *Сурхча* | *-* | *Эпидемия, бо ҳаво ва қатрагӣ аз шахси бемор ба шахси солим гузаштани касал* |
| *4* | *Гулафшон* | *-* | *Эпидемия, бо ҳаво ва қатрагӣ аз шахси бемор ба шахси солим гузаштани касал* |
| *5* | *Фалаҷшавӣ* |  | *Иммунизатсия нашудани кӯдак* |
| *6* | *Каронавирус (COVID 19)* | *-* | *Пандемия, бо ҳаво ва қатрагӣ аз шахси бемор ба шахси солим гузаштани касал* |

*Эзоҳ: Дар ду соли охир фавти модару-кӯдак дар деҳа аз ҳисоби касалиҳои сирояткунанда ба қайд гирифта нашудааст.*

* 1. Мавҷудияти табақаи осебпазири аҳолӣ: хонаводаҳое, ки ба онҳо занон сарварӣ мекунанд, оилаҳои серфарзанд, ки кӯдакони то 14-соларо тарбия мекунанд; (Маълумоте, ки аз ҷамоат дар бораи гурӯҳҳои осебпазир гирифта шудааст, бо нишон додани манбаи даромади онҳо тавсиф кунед. Сифати хизматрасоние, ки аз ҷониби давлат расонида мешавад. Барои ин аҳолӣ маълумотҳои оморӣ пешниҳод кунед.).

|  |  |  |  |  |  |
| --- | --- | --- | --- | --- | --- |
| № б/т | Маълумот | Ченак | Нишон-диҳанда | Манбаи даромади онҳо | Имтиёзҳо аз тарафи давлат |
| 1 | *Шумораи хонаводаҳои бесаробон (зан сарвари оила)* | *оила* | *13* | *Нафақаи бесаробон, даромад аз хоҷагии хусусӣ* | *Пардохти нафақапулӣ* |
| 2 | *Шумораи оилаҳои серфарзанд* | *оила* | *3* | *Даромад дар шакли музди меҳнат, даромад аз хоҷагии хусусӣ* |  |
| 3 | *Шумораи маъюбон* | *оила* | *43* | *Нафақа* | *Пардохти нафақапулӣ* |

* 1. Шуғл, манбаъҳо ва сатҳи даромади аҳолӣ; (Маълумотро дар бораи сатҳи шуғл аз рӯи намуди шуғл нишон диҳед. Бо истифода аз диаграммаҳои даврӣ манбаъҳои даромад ва даромади миёнаи ҳар як сокини ҷамоатро бо сомонӣ нишон диҳед. Хангоми ба даст овардани маълумот дар байни мактаббачагон аз усули «тартиби рӯз» истифода баред).

Маълумот дар бораи сатҳи шуғли аҳолӣ ва даромади он дар шакли музди меҳнат, ҳаққи хизматрасонӣ

|  |  |  |  |  |
| --- | --- | --- | --- | --- |
| № б/т | Номгӯи шуғл | Нишондиҳанда (нафар) | Даромади миёна дар як моҳ (сомонӣ) | Даромади солонаи як сокини ҷомеа аз руи шуғл (сомонӣ) |
| *1* | *Зиёиён* | *32* | *850* | *10200* |
| *2* | *Кишоварзон* | *203* | *600* | *7200* |
| *3* | *Кироякорҳо* | *36* | *1900* | *22800* |
| *4* | *Муҳоҷирон* | *40* | *2200* | *26400* |
| *5.* | *Соҳибкорон* | *102* | *2000* | *24000* |
|  | *Ҳамагӣ* | *413* | х | х |

Манбаҳои даромади аъзоёни ҷомеа:

* Музди меҳнат (музди кор, ҳаққи хизматрасонӣ);
* Аз фаъолияти сохибкорӣ
* Аз фурӯши мол, маҳсулот, чорво, парранда, моҳӣ ва ғайра;
  1. Нишондиҳандаи ҳиссаи самтҳои асосии хароҷот аз ҳисоби буҷаи солонаи оила. (Самтҳои асосии хароҷоти оилаи миёнаро дар маҳал нишон диҳед. Самтҳои хароҷотро таҳлил кунед).

Хароҷоти буҷаи оилаи миёна дар як сол (сомонӣ)



* 1. Сабабҳо ва сатҳи бекорӣ дар ҷомеа; (Бо истифода аз усули диаграмма сатҳи маълумотнокии аъзоёни ҷомеаро нишон диҳед. Сабабҳо ва сатҳи бекориро муайян кунед. Дар бораи роҳҳои ҳалли мушкилоти бекорӣ аз аҳли ҷомеа пурсед. Тақвими кори мавсимиро пешниҳод кунед).

Нишондиҳандаҳои сатҳи бекорӣ дар деҳа Файзободи ҷамоати Даҳана



Сабабҳои бекории аҳолии қобили меҳнат дар деҳа:

* *Кам ё набудани ҷойҳои корӣ;*
* *Музди меҳнати паст.*

Роҳҳои ҳалли мушкилот:

* *Ташкили корхонаҳои истеҳсолӣ;*
* *Ташкили ҷойҳои нави корӣ.*

2.7. Тавсифи нишондиҳандаҳои камбизоатӣ ва гурӯҳбандии сокинони ҷамоат аз рӯи сатҳи зиндагӣ; (Нишондиҳандаҳои камбизоатиро, ки худи сокинон муайян кардаанд, нишон диҳед. Ин нишондиҳандаҳоро таҳлил кунед. Барои нишон додани сатҳи камбизоатии аҳолӣ аз диаграммаҳои даврашакл истифода баред*).*

Гӯруҳбандии кабизоатҳо

**III. Дараҷаи ягонагии сокинони ҷомеа ва/ё ихтилофҳои дохилии онҳо** (Маълумотеро, ки дар бораи амалҳои муштарак дар ҷомеа ба ҳалли мушкилоти ҷомеа нигаронида шудааст, дар бораи ташаббускорони амалҳои муштарак тавсиф кунед. Назари худи сокинонро дар бораи натиҷаи ин амалҳо ва дараҷаи қаноатмандии онҳо баён кунед. Агар дар ҷомеа низоъҳои дохилӣ вуҷуд дошта бошанд, сабаби ин низоъҳоро нишон диҳед).

*Банақшагири ва иҷрои корҳои дастаҷамъона ба монанди:*

* *Иштирок дар ҷашну маросимҳои миллӣ.*
* *Тоза кардани ҷӯйборҳо ва кучаву роҳравҳо;*
* *Сангфарш кардани кӯчаҳо;*
* *Таъмири қубурҳои таъмини оби нӯшокӣ;*
* *Таъмири системаи таъмини барқ; (иваз кардани равғани трансформатор, иваз кардани симчубҳо, ноқилҳои барқӣ);*
* *Сохтмони хати оби нӯшокӣ бо саҳми ҷомеа ва шахсони саховатманд;*
* *Саҳмгузории шаҳрвандони алоҳида ё волидайн дар таъмири муассисаҳои таҳсилоти миёнаи умумӣ, муассисаи томактабӣ ва ғайра;*

1. **Масъалаҳои афзалиятноки ҷомеа;** (Масъалаҳоеро, ки ҷомеа муайян кардааст, тавсиф кунед. Сабабҳои мушкилот ва роҳҳои ҳалли онҳоро муайян кунед).

|  |  |  |
| --- | --- | --- |
| № б/т | Сабабҳои мушкилот | Роҳҳои ҳалли мушкилот |
| *1* | *Набудани муассисаи таълимӣ дар деҳа, дури роҳ то деҳаи ҳамсоря.* | *Сохтмони мактаби ибтидои дар деҳа.* |
| *2* | *Бад будани вазъи роҳҳои дохилии деҳа.* | *Сохтмони роҳҳои дохилии деҳа.* |

1. **Таҳлили захираҳои мавҷуда барои ҷалби онҳо ба ҳалли мушкилоти ҷомеа;** (Рӯйхати захираҳоеро, ки ҷомеа муайян кардааст, ки метавонанд ба ҳалли мушкилот равона карда шаванд. Усули матритсаро барои муайян кардани хоҳишҳои ҷомеа ва афзалият додани ин захираҳо истифода баред).

|  |  |  |
| --- | --- | --- |
| № б/т | Номгуи мушкилот | Захираҳои ҷомеа оид ба ҳалли мушкилот |
| *1* | ***Иншоотҳои иҷтимоӣ инфросохторӣ:***   * *Сохтмони мактаби ибтидоӣ;* * *Барқарорсозии системаи таъмини барқ.* * *Сохтмони роҳҳои дохили деҳа;* * *Сохтмони майдончаи варзишӣ;* * *Сохтмони боғчаи бачагона;* | * *Захираи неруҳои инсонӣ, (роҳбарикунанда);* * *Заҳираҳои меҳнатӣ, (қувваҳои корӣ);* * *Захираҳои табии, (замин,об);* * *Захираҳои физикӣ, (инфросохтори солим, техника, механизмҳо, асбобҳои корӣ);* * *Захираҳои молиявӣ, (саҳмгузории молию пулии ҷомеа).* |
| *2* | ***Иншоотҳои ӣҷтимоӣ- иқтисодӣ:***   * *Корхонаҳои хурди соҳибкорӣ.* | * *Заҳираи неруҳои инсонӣ;* * *Захираҳои меҳнатӣ;* * *Захираҳои физикӣ;* * *Захираҳои молиявии соҳибкорони деҳа.* |

**VI. Потенсиали институтсионалии ҷомеа ва роҳбарони он.** (Нишондиҳандаҳои иқтидори институтсионалии ҷомеа ва роҳбарони кунуниро пешниҳод кунед. Меъёрҳои роҳбарии аъзоёни ҷомеаро муайян кунед).

*Дар деҳаи Файзобод аз ҷумлаи неруҳои инсонӣ: - зиёиён, шахсони дар мақоми роҳбаркунанда, нафароне, ки иқтидор, қобилияти кор бо ҷамоаро дошта бошанд ҳастанд:*

*Маълумот оид ба захираҳо, нерӯҳои инсонии деҳаи Файзобод*

|  |  |  |
| --- | --- | --- |
| № б/т | Захираҳо | Меъёрҳои роҳбарии аъзоёни ҷамоа |
| *1* | *Раиси кумитаи маҳалла* | *Идоракунии умиумии ҷомеа, ташкил ва гузаронидани ҷамъомадҳо, ҷашну маъракаҳо, ҷалби ҷомеа дар корҳои дастаҷамъона* |
| *2* | *Кумитаи занон* | *Кор бо занон, ҷалби занҳо оид ба иштирок онҳо дар чорабиниҳои деҳа,* |
| *3* | *Раиси КЛД* | *Баррасӣ, муҳокима, қабул ва пешниҳоди зерлоиҳаҳо, дастгирӣ ва намояндагии ҷомеаҳо дар раванди татбиқи зерлоиҳаҳо* |
| *4* | *НҶ* | *Назорат аз рафти иҷрои корҳои сохтмонӣ, пур кардани анкетаҳои баҳодиҳӣ, ҳисоботдиҳӣ* |

**VII. Дараҷае, ки ҷомеа дар пойдории натиҷаҳои лоиҳа иштирок мекунад.** (Бо истифода аз усулҳои PRA (таҳлили натиҷаҳои лоиҳа), муайян кардани қобилиятҳо ва қобилиятҳои ҷомеа барои дарбар гирифтани натиҷаҳои зерлоиҳаи имконпазир).

*Иштироки ҷомеа дар нигоҳдории натиҷаҳои лоиҳа*

*Аҳли ҷомеа нақшаи истифодабарӣ ва нигоҳдории лоиҳаро дар якҷоягӣ таҳия намуда, барои кам кардани сатҳи хавфҳо (корношоям шудан) чораҳо меандешанд. Аз ҷумлаи аъзоёни ҷомеа ду-се нафарро барои истифодабарӣ ва назорати фаъолияти лоиҳа интихоб ва вобаста менамоянд. Аз истифодабарандагони лоиҳа маблағ (пардохти ҳаққи хизмат) ҷамъоварӣ карда мешавад. Кумитаи лоиҳавии деҳа тартиби баҳисобгирӣ ва истифодабарии маблағҳои ҷамъоваришударо муайян менамоянд. Таъмир ва дар ҳолати корӣ нигоҳ доштани иншооти лоиҳавӣ аз ҳисоби маблағҳои пулии ҷомеа пардохт карда мешаванд. Бо мақсади паст кардани сатҳи хавфҳо, бо ҷалби мутахассиси соҳавӣ нигохубини техникии иншоотҳои лоиҳавӣ анҷом дода мешавад.*

**VIII**. **Таҳлил ва арзёбии барномаҳои башардӯстона аз ҷониби ҷомеа, дигар донорҳо ва иштироки аъзоёни ҷомеа дар татбиқи онҳо.** (Баҳодиҳии аъзоёни ҷомеаро оид ба барномаҳое, ки аз ҷониби дигар донорҳо амалӣ карда мешаванд, тавсиф кунед).

|  |  |  |  |  |
| --- | --- | --- | --- | --- |
| № б/т | Номи лоиҳа | Маблағгузор | Маблағ (сомонӣ) | Натиҷаи иҷро |
| 1 | *Барномаи рушди чорводорӣ, хариди техника ва механизмҳои кишоварзӣ, чорвои хурд, таъмини об ба чарогоҳ* | *Барномаи Ифад (Италия)* | 1040000,00 | *Лоиҳа ба истифода дода шудааст* |

“*Лоиҳаи рушди соҳаи ҷорводорӣ” бо маблағгузории лоиҳаи башардӯстонаи давлати Итилия дар деҳаи Файзобод таги солҳои 2019-2021 амали шудааст. Аз ҳисоби ин лоиҳа барои кишоварзон ва чорводорони деҳа як адад трактори тамғаи МТЗ 82/1 бо механизмҳои кори харид карда шудааст. Аз ҳисоби лоиҳаи мазкур бо мақсади рушд додани соҳаи чорводорӣ 15 сар гӯсфанди зоти ҳисорӣ, 10 оила занбӯри асал харид карда ба аҳоли дода шудааст. Ҷомеаи деҳаи Файзобод дар татбиқи ин лоиҳа тариқи нақдӣ ва ғайринақдӣ саҳмгузори кардаанд.*

**IX.** **Муайян кардани нерӯ ва нақши мақомоти ҳокимияти маҳаллӣ дар ҳалли мушкилоти ҷамъият.** (Инъикоси андешаи сокинон дар бораи иқтидори мақомоти маҳаллӣ, ҷойгоҳ ва нақши онҳо дар ҳалли мушкилоти иҷтимоӣ).

*Мақомоти маҳаллии ҷамоати Даҳана оид ба ҳалли мушкилоти ҷомеа нақши муҳим дорад. Ҷамоат аз рӯи шароит ва имконияҳои ҷойдошта оид ба рушд ва пешрафти ҷомеаҳои қаламрави худ доимо саъю кӯшиш менамояд. Дар пайдо кардани сармоягузориҳҳои эҳтимолӣ нақшаҳо таҳия карда, шахсони масъулро барои иҷро он сафарбар менамояд. Сохторҳои мақомоти маҳаллӣ дар таъмини ҳуҷҷатгузориҳои шаҳрвандон, қабули дархостҳо ва ҳалли мушкилоти онҳо вазифадор ҳастанд.*

**X.** **Намунаи нақшаи амали ҷомеа;** (Бо фаъолон ва пешвоёни ҷомеа кор кунед, то нақшаи амалии ҷомеаро барои ҳалли масъалаҳои афзалиятноки ҷомеа таҳия кунед).

Нақшаи амали якҷояи ҷомеа дар ҳалли масъалаҳои афзалиятнокӣ деҳаи Файзобод

***А) Бо захираҳои дохилии ҷомеа:***

* *Таҳлил ва баҳодиҳӣ ба захираҳои дохилии ҷомеаи деҳаи Файзобод;*
* *Муайян кардани мушкилоте, ки бо ҷалби захираҳои дохилӣ имкони иҷро дошта бошанд.*
* *Таҳияи нақшаи харҷнома оид ба амалҳои муштараки ҷомеа;*
* *Вобаста кардани шахсони масъул дар иҷрои масъалаҳои ҳалталаб; (хариди масолеҳи зарӯрӣ, ҷалби қувваи корӣ ва ғайра);*
* *Иҷрои корҳои сохтмонӣ, кандан, сохтан, васл кардан ва дигар амалҳо;*
* *Назорат, баҳодиҳӣ ва қабули иншооти лоиҳавӣ.*

***Б) Бо ҷалби сармоягузориҳои беруна:***

* *Муайян кардани эҳтиёҷоти афзалиятнок (дараҷаи аввал);*
* *Таҳияи нақшаи харҷнома дар асоси пешниҳоди зерлоиҳавӣ;*
* *Вобаста кардани шахсони масъул оид ба таҳияи пешниҳоди зерлоиҳавӣ;*
* *Пайдо кардани сармоягузор (донор)-и эҳтимолӣ.*

**XI. Таҳлили умумӣ ва хулосаҳои тадқиқот. Мутобиқати ин ҷомеа ба меъёрҳои интихоб.** (**Барои ҳама бахшҳои тадқиқот хулосаҳо диҳед).**

Татқикотчиён таҳлили умуми оид ба маълумотҳои демографӣ, мавҷудият ва рушди инфросохторҳои маҳаллӣ, ҳолати истифодабари ва коршоямии иншоотҳои мавҷудбударо дар деҳи Файзободи ҷамоати Даҳанаи шаҳри Кӯлоб таҳлил карда хулосаҳо пешниҳод менамояд:

*Деҳаи Файзобод дар қисати шимолу ғарбии ҷамоати Даҳана ва шаҳри Кӯлоб ҷойгир шудааст. Аз ҳисоби шумораи хонаводаҳо ва аҳоли деҳаи миёна мебошад. Деҳаи Файзобод аз ҳисоби иншоотҳои инфрасохторӣ-иҷтимоӣ ба монанди: бунгоҳи тиббӣ, системаи таъмини оби нӯшокӣ, системаи таъмини барқ, роҳҳои дохилии деҳа мавҷуд ҳастанд ва кору фаъолият мекунанд. Қайд кардан бомаврид аст, ки иншоотҳои номгиршуда аз ҷумла: системаи таъмини барқ ва роҳҳои дохилии деҳа баъди истифодабари бардавом корношояму таъмирталаб шудаанд.*

Таҳлили сатҳи зиндагонии аҳолии деҳаи Файзобод

* *Инфросохторҳои мавҷудбуда дар алоҳидагӣ арзёби шуда, ҳолати онҳо шарҳ дода шудааст ва инчунин талаботи ҷомеа ба навъҳои дигари хизматрасониҳои ӣчтимоию иқтисодӣ муайян карда шудааст. Татқиқотчиён чунин ақида доранд, ки иншоотҳои мавҷудбуда таъмиру бозсозӣ карда шуда, талаботи ҷомеа ба инфросохторҳои нав ба инобаи гирифта шаванд.*
* *Дар деҳаи Файзобод ҳолати фавти модару-кӯдак аз ҳисоби касалиҳои сирояткунанда ба қайд гирифта нашудааст.*
* *Дар деҳа 13 хонаводаҳои бесаробон, 3 оилаҳои серфарзанд ва 43 нафар маъюбон истиқомат доранд ва онҳо бо нафақаи иҷтимоӣ таъмин ҳастанд ва шӯрои маҳалла аз ҳоли онҳо доимо бохабар аст.*
* *Самтҳои асосии хароҷоти оилаи миёнаҳолро дар маҳал таҳлил карда муайян кардем, ки 62%-и даромадҳои хонавода барои таъмини озуқа ва 15% барои хариди сару либос ҳарҷ карда мешавад.*
* *Шуғл, манбаъҳо ва сатҳи даромади аҳолӣ. Аз нишондод ва таҳлили диаграммаи шӯғл маълум мешавад, ки 49%-и қувваҳои қобили меҳнат ба гурӯҳи кишоварзон, 25% ба гурӯҳи соҳибкорҳо, 9% муҳоҷирони меҳнатӣ 9% кироякорҳо ва 8% ва зиёиён ташкил додаанд. Манбаҳои асосии даромади сокинони деҳа дар шакли музди меҳнат ва аз ҳисоби фуруши молу маҳсулот мебошад. Сатҳи даромади сокинони деҳа аз руи шуғл: муҳоҷирони меҳнати 2200 сомонӣ, кироякорҳо 1900 сомонӣ кишоварзон 600 сомонӣ соҳибкорон 2000 сомонӣ ва зиёиён 850 сомониро дар як моҳ ташкил медиҳад.*
* *Сабабҳои бекории аҳолии қобили меҳнат ва роҳҳои ҳалли мушкилот таҳлил карда шуд ва маълум гардид, ки набудани корхонаҳо, ҷойҳои корӣ ва паст будани музди кор яке аз сабабҳои асосии бекорӣ ва ташкили корхонаҳо, кушодани ҷойхои нави корӣ бо музди меҳнати мевоффиқ, роҳи таъсир ба бекорӣ ҳисоб меёбанд.*
* *Гурӯҳбандии сокинони деҳа ва нишондиҳандаҳои камбизоатӣ. Маълумоти диограмаи гурӯҳбандии сокинони деҳа аз руи сатҳи зиндагӣ нишон медиҳад, ки 2%-и сокинони деҳа ба гурӯҳи сарватмандон, 80% ба гурӯҳи миёнаҳолҳо, ва 18% ба гурӯҳи камбизоатҳо таълуқ доранд.*

**XII.Тавсияҳо барои идома додани кор бо ин ҷомеа.**

*Татқиқот оид ба хусусиятҳои иҷтимоӣ, иқтисодӣ инчунин таҳлилҳо оид ба гурӯҳбандии аҳолии ҷомеа бо нишон додани сабабҳои камбизоатӣ, муайян кардани захираҳои дохили ва интихоби афзалиятҳои деҳаи Файзобод гузаронида шуда, тавсияи татқиқотчиён оид ба идома додани кор бо ин ҷомеаи чунин аст:*

* *Дар ҳалли мушкилоти ҷомеа вобаста ба интихоби зерлоиҳаҳои грантӣ кӯмаки беруна (ташкилотҳои кӯмакрасон) зарур аст;*
* *Захираҳои дохилии ҷомеаи Файзобод дар ҳалли мушкилиҳои ҷомеа нокифоя мебошанд. Ҷомеаи деҳаи Файзобод бо захираҳои дохилии худ имкон дорад мушкилиҳои каммасрафро нақшагирӣ ва иҷро намояд (таъмири ҷории системаи таъмини барқ, таъмири ҷории системаи таъмини оби нӯшокӣ, тоза кардани ҷӯйборҳои дохили деҳа, тоза кардани партовгоҳҳо, саҳмгузорӣ дар таъмири хурди синфхонаҳои мактаб ва ғайраҳо);*
* *Эҳтиёҷоти сокинони деҳаи Файзободи ҷамоати Даҳанаро ба инобат гирифта, идома додани кори лоиҳаро бо ин ҷомеа зарур мешуморем.*

Ҳисоботи мазкур тибқи методологияи БМИМТ тартиб дода шуда, дар ҷаласаи умумии ҷомеа баррасӣ ва тасдиқ карда шудааст.

«\_\_\_\_» \_\_\_\_\_\_\_\_\_\_\_\_\_\_\_\_\_ 20 \_\_\_\_\_\_\_ сол.

Менеҷери БМИМТ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Намояндаи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ном ва номи падар подпись